מחניודה

מחניודה היא מסעדה הנמצאת ברחוב בית יעקב 10 בירושלים, בצמוד לשוק מחנה יהודה. האוכל במסעדה מבוסס על מטבח ישראלי עכשווי, המקבל השראה מהיצע השוק בהתאם לעונות השנה. המסעדה היא חלק מקבוצת מחניודה שמפעילה מספר מסעדות נוספות בירושלים, טבריה, פריז ולונדון.

הקמה 
המסעדה נפתחה ביולי 2009 על ידי שלושת השפים אסף גרניט, יוסי אלעד ואורי נבון. בספטמבר 2016 השף יוסי אלעד פרש מהשותפות, ומכר את חלקו בקבוצה, שבע שנים אחרי שהקימו יחד את מסעדת מחניודה.

מנות הדגל של המסעדה כוללות סשימי אורי סטייל, שיקשוקית ופולנטה.

ביולי 2010 פתחה קבוצת מחניודה את הבר "יודל'ה", מצדו השני של הרחוב, ושם מוגש אוכל בסגנון מטבח ירושלמי חדש.

בפברואר 2012 היא הוכרזה כמסעדת השנה של אתר וואלה, המסעדה היצירתית ביותר והמסעדה הטובה בירושלים.

ב-2013 זכתה המסעדה בתעודת מצוינות מאתר התיירות TripAdvisor ונכנסה לרשימת 10 המסעדות הטובות במזרח התיכון.

ב-2014 נבחרה מחניודה לאחת מ­-100 המסעדות ששוות "עליה לרגל" באפריקה ובמזרח התיכון על ידי מגזין Food & Wine.

בנובמבר 2016 זכתה מסעדה מחניודה ב-2 פרסים שונים מטעם טיים אאוט ישראל: המסעדה "הטובה ביותר מחוץ לתל אביב" ו"חביבת הקהל".

קישורים חיצוניים
 
 
 
 הילה אלפרט, מחנה יהודה בשוק, באתר ישראל היום, 13 באוקטובר 2009
 גלי וולוצקי, הפסקה לעסקית: השוק בעלייה, באתר כלכליסט, 19 באוקטובר 2009
 רותם דרוב, שפריץ של עגבנייה על חולצת השבת, באתר וואלה!, 26 ביולי 2009 
 שני ליטמן וענת ג'ורג'י, עסקית במחניודה: הכל עממי, חוץ מהחשבון, באתר דה מרקר, 18 בדצמבר 2011
 לין אורמן, מחניודה – הירושלמית הנועזת, באתר סלונה, 7 ביוני 2010
 אסף גרניט, מחניודה יא יהודה: מתכוני ראש השנה, באתר ynet, 20 בספטמבר 2011
 חגית אברון, פרופסור קרסו ממליץ על מסעדת 'מחניודה' ועל מנת ה-'קראנצ'י קראנצ'י קראנצ'י'..., בראיון בתוכנית "יוצאים מהבית", ברדיו 103FM 9 בדצמבר 2011
 מרתה סטיוארט מצייצת ממסעדת מחניודה, באתר נענע 10, 2 בספטמבר 2011
 גרדה גלזר, המלצות: לאילו מסעדות ישראליות תיקחו אורחים מחו"ל ?, באתר וואלה!, 20 במאי 2011
 גלי וולוצקי, גידלנו, קטפנו, בישלנו: ארבעה שפים מוצאים השראה מקומית, באתר כלכליסט, 25 באוגוסט 2010
 First Clean-Meat Dish to Debut in Israeli Eatery in 2018 - כתבה באתר VegNews על האפשרות שמסעדת מחניודה תגיש בשר מתורבת

הערות שוליים 

ירושלים: בתי קפה ומסעדות
מחנה יהודה